b'\n_START_ARTICLE_\nAnsambel Naveza\n_START_SECTION_\nZasedba\n_START_PARAGRAPH_\nPrvotno trio zasedbo so sestavljali vodja in kitarist Bojan Fras, harmonikar Mitja \xc4\x8ceh in basist Jure Mlin\xc5\xa1ek. Leta 2009 pa se jim je pridru\xc5\xbeil \xc5\xa1e \xc4\x8detrti \xc4\x8dlan Tadej Lu\xc5\xbenik, ki je prevzel mesto basista, Mlin\xc5\xa1ek pa od takrat v ansamblu deluje kot vokalist. Leta 2017, na koncertu ob desetletnici ansambla, je kitarista Frasa nadomestil Iztok Halu\xc5\xbean, do tedaj \xc4\x8dlan Ansambla Zadetek. Danes tako delujejo kot klasi\xc4\x8den trio z diatoni\xc4\x8dno harmoniko in pevcem.\n_START_SECTION_\nDelovanje\n_START_PARAGRAPH_\nAnsambel je bil ustanovljen leta 2007. \xc5\xbde istega leta so se uspe\xc5\xa1no predstavili na festivalih na Gra\xc5\xa1ki Gori in v Cerkvenjaku, saj so bili obakrat nagrajeni. Festivalsko \xc5\xa1e bolj uspe\xc5\xa1no je bilo naslednje leto 2008, ko so se ponovno uspe\xc5\xa1no predstavili na enakih festivalih, kot leto prej, dodali pa so \xc5\xa1e uspeh na festivalu na Vurberku._NEWLINE_Leta 2011 so skupaj s Skupino Gadi in Ansamblom Vikend posneli pesem Slovenski narodnjak, ki je bila uporabljena kot\xc2\xa0\xc2\xbbhimna\xc2\xab\xc2\xa0in uvod v koncert Zavriskaj muzikant v \xc5\xa0portni dvorani Marof v Novem mestu 14. oktobra 2011, s katerim so obele\xc5\xbeili 5 let delovanja portala Narodnjak.si. Za to pesem je bil posnet tudi videospot._NEWLINE_Leta 2016 so dosegli najve\xc4\x8dji festivalski uspeh, saj so zmagali v konkurenci val\xc4\x8dkov na najpresti\xc5\xbenej\xc5\xa1em festivalu narodnozabavne glasbe Slovenska polka in val\xc4\x8dek s skladbo \xc4\x8ce lahko bi me sli\xc5\xa1ala._NEWLINE_Ansambel nastopa po vsej Sloveniji, ob\xc4\x8dasno pa igrajo tudi v tujini. Poleg \xc5\xa1tirih zgo\xc5\xa1\xc4\x8denk so posneli \xc5\xa1e nekaj videospotov, pripravili pa so tudi \xc5\xbee nekaj koncertov v Pesnici (2015) in Slovenj Gradcu (2011, 2014). Ob desetletnici delovanja so marca 2017 so v \xc5\xa1portni dvorani v Slovenj Gradcu priredili koncert, na kateri so proslavili jubilej, izid 4. albuma \xc4\x8ce lahko bi me sli\xc5\xa1ala in se poslovili od ustanovnega \xc4\x8dlana Bojana Frasa, ki ga je zamenjal Iztok Halu\xc5\xbean. Na koncertu je nastopila tudi vrsta glasbenih gostov.'